లక్నో: కాకలు తీరిన రాజకీయ నాయకులను ఢీకొనేటప్పుడు కాస్త సమయస్ఫూర్తి కూడా ఉండాలని కాంగ్రెస్ యువరాజు రాహుల్ గాంధీ ఇప్పుడిప్పుడే గ్రహిస్తున్నట్టు ఉంది. వీలుచిక్కినప్పుడల్లా ప్రధాని మోదీపై విమర్శలు గుప్పించే రాహుల్ లక్నోలో ఆదివారం అఖిలేష్ యాదవ్తో కలిసి పాల్గొన్న మీడియా సమావేశంలో ఎంతో ఉల్లాసంగా కనిపించారు. మీడియా అడిగిన ప్రశ్నలకూ అంతే హుషారుగా జవాబిచ్చారు. ఆసక్తికరంగా ఓ పాత్రికేయుడు ప్రశ్న అడుగుతున్న తరుణంలో రాహుల్ పేల్చిన ఓ జోక్ అందర్నీ కడుపుబ్బ నవ్వించింది. సదరు పాత్రికేయుడు తనను తాను పరిచయం చేసుకుంటూ దేశంలోని ఓ నెంబర్ వన్ ఛానెల్లో పనిచేస్తున్నానంటూ చెప్పినప్పుడు రాహుల్ మధ్యలోనే జోక్యం చేసుకుంటూ 'నేనే నెంబర్ 1 అని, మిగతా వాళ్లు నెంబర్ 2 అని మీరు చెబుతున్నారు. అయితే మన ప్రధాని మోదీ తనకు తానే నెంబర్ 1 అనుకుంటున్నారు. నెంబర్ 2 అనేది ఆయన దృష్టిలో ఉండదు' అంటూ చమత్కరించారు. దీంతో మీడియా సమావేశంలో ఒక్కసారిగా నవ్వులు వెల్లివిరిసాయి.
lakno: kaakalu teerina rajakeeya naayakulanu dheekonetappudu kaasta samayasphoorthi kuudaa undaalani congress yuvaraju rahul gaandhi ippudippude grahistunnattu undi. veeluchikkinappudalla pradhaani modeepai vimarsalu guppinche rahul laknolo aadivaaram akhilesh yaadavto kalisi palgonna media samavesamlo entho ullaasamgaa kanipinchaaru. media adigina prasnalakuu anthe husharuga javaabichaaru. aasaktikaramgaa oo paatrikeyudu prasna adugutunna tarunamlo rahul paelchina oo jok andarnee kadupubba navvinchindi. sadaru paatrikeyudu tananu taanu parichayam chesukuntu desamloni oo nembar van chhaanello panichestunnanantu cheppinappudu rahul madhyalone jokyam chesukuntu 'nene nembar 1 ani, migata vaallu nembar 2 ani meeru chebutunnaru. ayithe mana pradhaani modii tanaku taane nembar 1 anukuntunnaru. nembar 2 anedi aayana drushtilo undadu' antuu chamatkarinchaaru. deentho media samavesamlo okkasariga navvulu vellivirisaayi.